Kookkuns: Tagliatelle met 'n fondue-sous
Tagliatelle met 'n fondue-sous
Die kaas moet enige tipe wees wat geskik is vir 'n fondue. Vir 3 persone is 200 g fontina nodig - in dun skywe gesny.
125 mℓ louwarm melk
Plaas die kaas in 'n bak en gooi die melk oor. Dit moet vir ten minste 2 uur so staan.
Dreineer die kaas, maar behou 30 mℓ van die melk.
Smelt die botter oor lae hitte in 'n souspan.
Voeg die kaas en 30 mℓ melk by.
Roer dit versigtig met 'n draadklitser tot al die kaas gesmelt het.
Verhoog die hitte effens en voeg die eiergele een op 'n slag by, terwyl jy goed klits.
Intussen kook jy die tagliatelle volgens die aanwysings op die verpakking.
Bedien die tagliatelle in die sous.
(foto Sebastian Mary)
op 12/26/2013 06:54:00 pm Blaffende BARC basaar | Xplorio Gansbaai
Blaffende BARC basaar
“Ek het ‘n gulde geleentheid gesien om fondse vir die dorp in te bring en terselfdertyd fondse in te samel vir BARC se broodnodige bouwerk voordat die koue winter ons tref,” vertel Adri Nel van For Pets Sake Doggy Parlour in Belville, ‘n boorling van Gansbaai. “Met behulp van Wie Maak Vir Gansbaai Lekker Facebook, het ek my idee vir ‘n BARC Basaar oopgegooi en my stoutste verwagtinge is oortref,” sê sy.
Die basaar, wat verlede Saterdag in die NGK se Kleinsaaltjie aangebied is, was veeldoelig van aard. “Ek wou nie net boufondse vir BARC invorder nie, maar wou ook die gemeenskap help.” Gansbaaiers het tafels vir hul produkte “gehuur” en winste vir hulself behou. Die basaar is baie goed ondersteun en BARC kon glimlag met bykomende fondse vir hulle bouwerk.
Adri rig graag die volgende spesiale bedankings: Henrique wat 25% van die lekkergoedtafel se winste aan BARC geskenk het; die NG Kerk Gansbaai vir die Kleinsaaltjie; die gemeenskap vir ondersteuning; diegene wat tafels gehuur het; inwoners en vakansiegangers vir hul ondersteuning. “Dit alles het tot ‘n groot sukses bygedra,” sê Adri.